CELEX: 32012R0613
Language: lv
Date: 2012-07-09 00:00:00
Title: Komisijas Regula (ES) Nr. 613/2012 ( 2012. gada 9. jūlijs ), ar ko groza III pielikumu Eiropas Parlamenta un Padomes Regulai (EK) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem  Dokuments attiecas uz EEZ

10.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 178/6
            
         KOMISIJAS REGULA (ES) Nr. 613/2012
   (2012. gada 9. jūlijs),
   ar ko groza III pielikumu Eiropas Parlamenta un Padomes Regulai (EK) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK (1), un jo īpaši tās 8. panta 9. punktu,
   tā kā:
   
               (1)
            
            
               Profesionālās kompetences sertifikāta parauga krāsa ir noteikta Regulas (EK) Nr. 1071/2009 III pielikumā “Krāsa – pantonis dzeltenbrūns”.
            
         
               (2)
            
            
               Lai veicinātu viendabīgumu un vienotu Regulas (EK) Nr. 1071/2009 interpretāciju un piemērošanu, krāsa jānosaka precīzāk.
            
         
               (3)
            
            
               Šajā regulā paredzētie pasākumi ir saskaņā ar Regulas (EK) Nr. 1071/2009 25. pantā minētās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1071/2009 III pielikuma trešajā rindā teikumu “Krāsa – pantonis dzeltenbrūns, DIN A4 formāta celulozes papīrs, masa – 100 g/m2 vai vairāk” aizstāj ar šādu:
   “Krāsa – pantonis dzeltenbrūns 467 vai cik iespējams tuva šai krāsai, DIN A4 formāta celulozes papīrs, masa – 100 g/m2 vai vairāk”.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 9. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 300, 14.11.2009., 51. lpp.